Tadhana Alam mo pa ba kung ano at paano ang buhay mo noong wala pa ang pandemya? May pinagbago ba ito ngayong pandemya? Sa buhay marami talagang hindi natin inaasahan, mga pinagdadaanan minsan maliit misan malaki, minsan naman tumatawa, minsan umiiyak, halo-halo maaaring napakasaya mo ngayon pero bukas di natin alam maaaring swertehin ka o malasin ka. Kahit nga magplano ka nang mabuti kung minsan iba ang gusto ng tadhana. Naranasan mo na ba minsan sa iyong buhay na parang hindi mo na kaya dahil sa rami ng iyong problemang pasan? Bakit naman ganito napakadaya naman ng mundo? Ang rami-rami na nating tanong, sino-sino na ang sinisisi natin. Lahat siguro tayo nakaranas na, wala namang tao ang hindi pa nagkaroon ng problema depende lang sa iyo kung paano mo hawakan at lutasin ang iyong sariling problema. Naaalala mo pa ba kung ano ang huling ginawa mo bago ang lockdown o Enhanced Community Quarantine (ECQ)? Siguro, Oo. Dahil para sa akin napakasariwa pa kung ano ang huli kong ginawa at hindi ko malilimutan talaga dahil ito na rin ang huling pasok namin sa paaralan bilang isang mag-aaral ng baiting 10 at bilang Junior High school Student. Matatandaan ko pa ang huli namin klase ito ay ang English at saka ang aming guro ay si binibining Winicel Ancheta Ph.D., ihinarap at itinalakay pa namin ang aming pananaliksik sa harap ng aming klase tapos nakadamit pa kami ng pormal para sa defense namin, maganda naman ang naging kalabasan ng aming pagtatalakay ngunit kakatapos pa lang ng aming patatalakay madaling madali naman akong umuwi dahil nahihiya ako na pormal ang aking damit at dahil noon ay biyernes walang ng pasok sa susunod na araw . At sa susunod na linggo ito na ang simula ng ECQ sa Luzon, lunes, Marso 17, 2020. Napakalungkot lang na isipin dahil kung kailan maaga pa akong umuwi iyon pa ang huli namin klase, walang kamalaymalay. Nabigla ako noon dahil marami akong planong gawin pagkatapos ng taong iyon gaya ng pagtrabaho ko bilang SPES sa cityhall para makatulong man lang sa aking pamilya kahit kunti, tapos napakasaya at inaasahan pa namin ang pagtatapos namin bilang Jounior High school student, ang pagmartsa sa entablado kasama ang aming magulang sa pagtanggap ng aming diploma. Hindi na nga kami nakapag-prom himdi pa kami makakaranas ng magandang pagtatapos. Naging online na lang ang amin pagtatapos virtual-graduation ika nga. Wala naman kaming magagawa kahil nakaplano na dahil ito ang tadhana. Sa pagsisimula ng ECQ naging normal lang naman sa akin ang pananatili sa bahay, nagawa ko ang mga hindi ko nagagawa pa noon at mga nais kong gawin, gaya ng pagguhit, pagbake ng mga cookies, paggawa ng leche flan, pag-organisado ng aking mga damit at gamit, paglinis sa aking kwarto at bahay, pagnood ng mga pelikula, serye, anime, vlogs sa youtube, at pag-scroll sa facebook, instagram, twitter, tiktok, at iba pang Social Networking Sites (SNS) hanggang sa magsawa. Sa tagal ba naman ng lockdown nahalughog at napunatahan ko na yata lahat ng parte ng aming bahay at nagawa ko na lahat ng nais kong gawin hanggang sa magsawa na ako, wala paring pinagbago Dahil sa bagot ko, marami akong napagtanto sa aking buhay, ang rami pa lang bagay na hindi importante ang mga pinagagawa at pinagtutuunan ko ng pansin noon, mga bagay gaya ng pagbili ng kung ano ano, paggastos, hindi ko na pinagtutuunan ng pansin ang aking sarili, hindi pagpapahalaga sa aking mga gamit, pagbibigay ng oras sa aking sarili at pamilya, hindi pagpapahalaga ng oras, hindi pagtitipid, at maraming pang iba. Mula sa mga napagtanto ko naging mas produktibo na ako, gumawa ako ng to do list, pagnilay upang maliwanagan ang aking pag-iisip, pag-iisip ng positibo, paggawa ng listahan ng aking mga nagagastos at aking mga kailangan upang makatipid, palista rin ng aking mga prayoridad. Naging mas maluwag na at maayos ang aking buhay dahil sa mga ginawa ko, napakasaya at magaan sa loob dahil sa ganitong taon pa lamang naayus ko na ang aking buhay. Sa ating buhay marami talaga ang ating hindi inaasahan mga problema at kasiyahan, maraming maaaring magbago sa kahit na anong oras, pagbabago ng ating tadhana kahit na nakaplano na tayo.
Kahit na ilang pagsubok pa ang dumating sa ating buhay, tandaan lang natin na ito ang plano ng Diyos sa atin, hindi niya tayo pinapabayaan. Sabi nga ng pari sa huling misa na aking dinaluhan, "Binibigay ng Diyos ang mga bagay na kailangan natin, hindi ang mga gusto natin." Sabi nga nila kailangan sumabay na lang tayo daloy ng ating buhay. Ride your wave.